Азэмэт Рустам и ехъулIэныгъэ
Калининград дэт, олимп резервыр щагъэхьэзыр са-бий-ныбжьыщIэ спорт школым дыгъэгъазэм и 16-м щызэхэтащ СССР-м спортымкIэ щIыхь зиIэ и тренер Торопин Гранит и фэеплъу къызэрагъэпэща, бэнэкIэ хуитымкIэ ныбжьыщIэхэм я XXII дунейпсо зэхьэзэхуэ. Саугъэтхэм щIэбэнащ Урысейм и щIыналъэ зэмылIэужьыгъуэхэм, Германием, Венгрием, Къыргъызым, Белоруссием, Таджикистаным, Латвием, Литвам къикIа щIалэщIэ 200-м щIигъу.
Килограмм 42-м нэблагъэхэм я гупым щригъэкIуэкIа зэIущIэхэм зы очкои зыщыфIамыхьа Азэмэт Рустам зэ-хьэзэхуэм и дыщэ медалыр зыIэригъэхьащ. Ещанэ увыпIэхэр яубыдащ Азэмэт Русланрэ (кг 29-рэ) Къалэбатэ Абдулрэ (кг 35-рэ).
БэнакIуэхэр ягъасэ Хьэмгъуокъу Беслъэнрэ Арахъэ Ибрэхьимрэ.
МЭЗКУУ Къанщобий.
